“Biz uzoq urushga tayyor bo'lishimiz kerak” — NATO bosh kotibi

NATO’ga a'zo davlatlar rahbarlarining iyun oyida uchrashuvi bo'lib o'tadigan Madridda alyansning Rossiya va xitoyga nisbatan pozitsiyasi ko'rib chiqiladi. Bu haqda tashkilot bosh kotibi Yens Stoltenberg Ispaniyaning “ABC” nashriga bergan intervyusida ma'lum qildi.
Madrid sammiti nihoyatda muhim bo'ladi, chunki unda qabul qilinadigan yangi strategik kontseptsiya xavfsizlikni aks ettiradi.
“Masalan, amaldagi strategik kontseptsiyada Rossiya strategik hamkor sifatida ko'rsatilgan va xitoy haqida so'z yuritilmagan. Endi, albatta, biz Rossiyaning agressiv harakatlarini, shuningdek, xitoy yuksalishining xavfsizligimizga ta'sirini muhokama qilamiz. Madrid sammiti eng muhim sammitlarimizdan biri bo'ladi”, — degan u.
Uchrashuvda janubdan kelayotgan tahdidlar, masalan, terrorizm bilan bog'liq masalalar ko'rib chiqilishi aytilgan.
“Afrikadagi barqarorlik butun ittifoq uchun muhim bo'lishi kerak. Biz oldinga qadam tashlash, jumladan, dengizga ta'sir doirasi bo'yicha qaror qabul qilamiz”, — deb tushuntirgan Stoltenberg.
NATO bosh kotibi Ukrainadagi vaziyatni hozir qancha davom etishini aniq aytish mumkin emasligini ta'kidlagan.
“Biz uzoq davom etadigan urushga tayyor turishimiz kerak. Uzoq yo'lga tayyor bo'lishimiz kerak. Shuning uchun men ittifoqchilarni qo'llab-quvvatlashga, bunga uzoq muddat tayyor bo'lish va yetarli jihozlarga ega bo'lishga chaqiraman. Chunki bu vayronagarchilik urushi. Ispaniya NATO ittifoqchilarining birgalikdagi sa'y-harakatlarida ishtirok etmoqda. Ukraina kuchlarini qo'llab-quvvatlashning ko'plab turlari mavjud. Muayyan qurol tizimlari haqida gapirganda juda ehtiyot bo'lishimiz kerak”, — degan NATO bosh kotibi.
Avvalroq Turkiya NATO’ga ultimatum qo'ygandi. Shuningdek, Rossiyaning NATO bo'yicha strategik vazifasi ma'lum qilingan.